A. K. Fazlul Huq

Bhí Abul Kasem Fazlul Huq (26 Deireadh Fómhair 1873 — 27 Aibreán 1962)  nó A. K. Fazlul Huq nó Sher-e-Bangla (an tíogar Bheangál) ina dhuine de na príomhphearsana dlí agus polaitíochta de chuid Bheangál sa 20ú haois (san India roimh a neamhspleáchas agus sa Phacastáin Thoir  ó 1947 ar aghaidh).  Le linn a shaoil sa pholaitíocht, bhí poist mhóra ag Huq i i gConradh Moslamach na hUile-India, i gComhdháil Náisiúnta na hIndia agus sa Pháirtí Krishak Sramik (Krishak Sramik ina dhiaidh sin).
clé|mion|adhlacadh A. K. Fazlul Huq i Másailéam na dTrí Cheannaire i Dhaka
Bhí ardmheas air ag a lán daoine sa Phacastáin Thoir (ina dhiaidh sin sa Bhanglaidéis) as a pholaitíocht fhrith-fheodach fhorásach agus as a a ról sa ghluaiseacht ar son na Beangáilise. Dá bharr sin, adhlacadh i Másailéam na dTrí Cheannaire i Dhaka é, in éineacht le Huseyn Shaheed Suhrawardy (1892–1963) agus Khwaja Nazimuddin (1894-1964), beirt eile a bhí ina bPríomh-Airí ar Bheangál Thoir.

 Saol 
mion|Páirc Sher-e-Bangla Panchagarh|clé
Bhain Huq céim amach san eolaíocht ó Choláiste na hUachtaránachta i gCalcutta sa bhliain 1894 agus ansin Baitsiléir Dlíthe ó Coláiste Dlí na hOllscoile i gCalcutta i 1897.  Glacadh leis mar abhcóide agus d'oibrigh sé os comhair na hArd-Chúirte i gCalcúta agus Ard-Chúirt Dacca ar feadh blianta fada.

Bhí sé ina Abhcóide Ginearálta do Rialtas Bheangál Thoir ó 1947 go 1952.

Arna thoghadh den chéad uair chuig Comhairle Reachtach Bheangál sa bhliain 1913, bhí sé ina bhall di go dtí 1934, den Thionól Reachtach Lárnach ó 1934 go 1936 agus de Thionól Reachtach Bheangál ó 1937 go 1947 agus ní ba dhéanaí de Thionól Reachtach Bheangál Thoir agus de Thionól Bunreachta na Pacastáine. Bhí sé 

 ina Phríomh-Aire ar Bheangál (1937-43),
 ina Phríomh-Aire ar Bheangál Thoir sa bhliain 1954 ar feadh seal gairid,
 ina Aire Gnóthaí Baile na Pacastáine (1955-56) agus 
 ina Ghobharnóir ar an bPacastáin Thoir (1956-58).

 Tagairtí 

Catagóir:An Bhanglaidéis
Catagóir:Polaiteoirí na hIndia
Catagóir:Daoine a rugadh i 1873
Catagóir:Básanna i 1962
Catagóir:Beangál
Catagóir:Dlíodóirí Indiacha